google/wiki40b huggingface dataset:
ऑपेरा मोबाइल

हिन्दी समर्थन

ऑपेरा मोबाइल ब्राउजर हिन्दी (कॉम्पलॅक्स स्क्र्पिट् लेआउट) टैक्स्ट को रॅण्डर करने हेतु फोन के लेआउट इंजन की बजाय अपने स्वयं के इंजन का प्रयोग करता है। जिस कारण फोन में आंशिक हिन्दी समर्थन होने अर्थात फोन में केवल हिन्दी फॉण्ट होने तथा लेआउट इंजन में हिन्दी समर्थन न होने पर भी हिन्दी सही दिखता है अर्थात यदि फोन में हिन्दी टूटी-फूटी तथा बिखरी हुयी दिखायी देती है तो ऑपेरा मोबाइल में सही दिखायी देगी।
केवल कुछ वर्ण ऐसे हैं जिन्हें ब्राउजर सही नहीं दिखा पाता जिनमें "उ" की मात्रा, "ज्ञ" तथा "प्र" के बाद "इ" की मात्रा आदि शामिल हैं। यद्यपि इनसे पठनीयता में विशेष अन्तर नहीं पड़ता परन्तु यदि ये कमियाँ दूर कर ली जायें तो ऑपेरा मोबाइल सर्वश्रेष्ठ हिन्दी मित्र ब्राउजर होगा।
एक्सपेंडेबल लांच सिस्टम

एक्सपेंडेबल लॉन्च सिस्टम (विस्तार्योग्य प्रक्षेपण प्रणाली) एक प्रकार का प्रक्षेपण तंत्र (लॉन्च सिस्टम) है जो किसी पेलोड को ले जाने के लिए एक्सपेंडेबल लॉन्च व्हीकल (ELV) का प्रयोग करता है। एक्सपेंडेबल लॉन्च सिस्टम्स में जिन वाहनों (व्हीकल्स) का प्रयोग किया जाता है उन्हें एक बार के इस्तेमाल के लिए ही बनाया जाता है और उनके हिस्सों को लॉन्च के बाद दोबारा इस्तेमाल के लिये रिकवर नहीं किया जाता। वाहन में विशेष रूप से अनेक रॉकेट स्टेज होती हैं जिन्हें ऊंचाई के बढ़ने के साथ-साथ अलग कर दिया जाता है।
धुन्धरेहडी

धुन्धरेहडी हरियाणा राज्य के कैथल जिले की कैथल तहसील का एक गाँव है।
२९९४ ईसा पूर्व

२९९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गॉस (इकाई)

इकाई नाम और संकेत

गॉस इकाई को का उच्चारण गॉस (अंग्रेज़ी: gauss) किया जाता है और इसे G से लिखा जाता है।

इकाई परिवर्तन

1 goses = 1×10^4 texla
नाडियाडवाला ग्रैंडसन एंटरटेनमेंट

नाडियाडवाला ग्रैंडसन एंटरटेनमेंट प्राइवेट लिमिटेड हिंदी फिल्म उद्योग के एक हिस्से के रूप में एक मुंबई स्थित उत्पादन कंपनी है। नाडियाडवाला परिवार 1955 से ही फिल्म निर्माण में रहा है, इस विरासत को जारी रखते हुए साजिद नाडियाडवाला ने 2005 में कंपनी की स्थापना की।.
नील चन्द्र (ब्लू मून)

नील चन्द्र या ब्लू मून (अङ्ग्रेज़ी: Blue moon) पूर्णिमा के दिन घटित होने वाली एक घटना है। या तो एक ऋतु की चार पूर्णिमाओं में से तीसरी या फिर कलेंडर के अनुसार एक महीने की दूसरी पूर्णिमा की रात को प्रकट होने वाला चंद्रमा ब्लू मून होता है अर्थात यदि कलेंडर में एक महीने में दो पूर्णिमाएँ हों तो दूसरी पूर्णिमा के चंद्रमा को ब्लू मून कहते हैं। शब्द नील चन्द्र (ब्लू मून) का संबंध चंद्रमा के वास्तविक रंग से नहीं है। ब्लू मून लाल, नारंगी या पीले या सफेेेद रंग का हो सकता है।

परिभाषा

ब्लू मून की पूर्णिमा को परंपरागत रूप से "अतिरिक्त पूर्णिमा" कहा जाता है, जब एक वर्ष में आमतौर पर 12 की बजाय 13 पूर्णिमाएँ होती हैं। ब्लू मून की घटना प्रत्येक 2 या 3 साल में (मेटोनिक चक्र के हर 19 सालों में 7 बार) होती है।

ब्लू मून का कारण

एक चंद्रमास की अवधि 29.53 दिन होती है। एक वर्ष में लगभग 365.24 दिन होते हैं। इसलिए, एक वर्ष में लगभग 12.37 चंद्रमास (365.24 दिनों को 29.53 दिन से विभाजित करने पर) होते हैं। व्यापक रूप से इस्तेमाल किए जाने वाले ग्रेगोरीयन कैलेंडर में, एक वर्ष में 12 महीने और आम तौर पर हर महीने एक पूर्णिमा होती है।अतः प्रत्येक कैलेंडर वर्ष में 12 पूर्ण चंद्रमासों के अतिरिक्त भी लगभग 11 दिन अधिक होते हैं। हर वर्ष इन अतिरिक्त 11 दिनों को जमा करने पर, हर दो या तीन वर्षों में एक अतिरिक्त पूर्णिमा होती है।अतिरिक्त पूर्णिमा, अनिवार्य रूप से चार मौसमों में से एक में होती है, उस मौसम में सामान्य रूप से 3 के बजाय 4 पूर्णिमाएँ होती हैं, और इसलिए, एक नील चन्द्र भी होता है।
शिकायत निवारण प्रणाली

किसी भी लोकतंत्र में नागरिक अधिकांशतः सरकारी एजेंसियों द्वारा उपलब्ध कराई गई सेवाओं और सुविधाओं पर निर्भर रहते हैं और उन्हें प्रायः इन एजेंसियों के साथ व्यवहार करने में समस्याओं का सामना करना पड़ता है। इन विभागों या एजेंसियों द्वारा सेवाएँ प्रदान करने में देरी और उत्पीड़न समस्या उत्पन्न करते हैं जिससे लोगों में अस्ंतोष पैदा होता है। शिकायत निवारण तंत्र इन समस्याओं से निपटने और बड़े पैमाने पर लोगों हेतु सेवाओं में सुधार सुनिश्चित करने के लिये एक महत्त्वपूर्ण साधन/प्रक्रिया है।
कुलपहाड़

कुलपहाड़ भारत देश के राज्य उत्तर प्रदेश के महोबा जिले का एक शहर है। यह बुन्देलखण्ड क्षेत्र का एक एतिहासिक नगर है। ११ फरवरी १९९५ से पूर्व यह जनपद हमीरपुर का हिस्सा था। कुलपहाड़ उत्तर प्रदेश का विशालतम उपजनपद है। कुलपहाड़ खजुराहो एवम अन्य एतिहासिक नगरों चरखारी, महोबा, झांसी, कालिंजर, ओरछा, अजयगढ़ से अपनी नजदीकी के कारण जाना जाता है। इस शहर में चंदेल कालीन मानव निर्मित कई मंदिर, भवन एवं जलाशय हैं।

नामकरण

शहर के नामकरण के विषय में इतिहासकारों की विभिन्न धारणाएं हैं। निम्नलिखित धारणाएं अत्यधिक प्रचलित हैं -
द्वि ग्राम धारणा - इम्पीरिअल गेज़ेटीयर ऑफ़ प्रोविंस आगरा एंड अवध १९०९ के अनुसार कुल्हुआ और पहाड़िया नाम के दो ग्राम हुआ करते थे जो कालांतर में जुड़कर कुलपहाड़ नगर बन गए|
उत्तर पश्चिमी इंग्लैंड

उत्तर पश्चिमी इंग्लैंड इंग्लैंड के ९ आधिकारिक क्षेत्रों में से एक है। इसकी कुल जनसंख्या है ६८,५३,२०० और इसके अंतर्गत इंग्लैंड की पाँच काउंटीयाँ आती है:- कम्ब्रिया, लैंकाशायर, ग्रेटर मैनचेस्टर, मर्सीसाइड और चेशायर।
इस क्षेत्र के दो प्रमुख नगर हैं - मैनचेस्टर और लिवरपूल।
बजरंगबली

बजरंगबली भारतीय देवता हनुमान का ही एक नाम है। हनुमान नाम से एक फिल्म भी बनी है जो भारत की पहली एनीमेटेड फिल्म है। इसमें बाल हनुमान की लीलाओं का वर्णन किया गया है।
बजरंगबली और हनुमान नाम कैसे पड़े इनके संबंध में विस्तार से यह जानना रोचक रहेगा कि संस्कृत का एक शब्द है हनुः जिसका मतलब होता है चिबुक, ठुड्डी, ठोड़ी या जबड़ा। यानी होठों के नीचे की हड्‍डी का उभार। इसकी मूल धातु है घनु जिसका मतलब कठोर है। संस्कृत की मूल धातु घनु से परवर्ती संस्कृत में ग ध्वनि का लोप हो गया और इसका रूप बना हनुः। गौरतलब है कि भक्तशिरोमणि हनुमान के नामकरण में भी इसी घनु या हनुः का योग रहा है। पुराणकथा के अनुसार जन्म लेते ही महाबली फल समझकर सूर्य को खाने लपके। सूर्य को इनकी पकड़ से छुड़ाने के लिए इन्द्र ने अपने वज्र से इन पर प्रहार किया जिससे इनका जबड़ा यानी हनु टेढ़ी हो गई। तभी से इन्हें हनुमान कहने लगे। 
इनके बजरंगबली नाम के पीछे भी वज्र शब्द का योगदान है। संस्कृत में एक शब्द है वज्रः या वज्रम् जिसका अर्थ है बिजली, इन्द्र का शस्त्र, हीरा अथवा इस्पात। इससे ही हिन्दी का वज्र शब्द बना है। इन्द्र के पास जो वज्र था वह महर्षि दधीचि की हडि्डयों से बना था। हनुमान वानरराज केसरी और अंजनी के पुत्र थे। केसरी को ऋषि-मुनियों ने अत्यंत बलशाली और सेवाभावी संतान होने का आशीर्वाद दिया। इसीलिए हनुमान का शरीर लोहे के समान कठोर था। इसीलिए उन्हें वज्रांग कहा जाने लगा। अत्यंत शक्तिशाली होने से वज्रांग के साथ बली शब्द जुड़कर उनका नाम हो गया वज्रांगबली जो बोलचाल की भाषा में बना बजरंगबली। इन्हें मरूत यानी वायु देवता का पुत्र भी कहा जाता है इसलिए इनका एक नाम मारूति यानी वायु के समान वेगवान भी कहा जाता है।
फ़्लिकर

इतिहास व विकास

फ़्लिकर को लुडीकॉर्प, एक वैंकूवर (कनाडा) स्थित कंपनी ने फरवरी २००४ में शुरू किया गया था। फ़्लिकर के प्रारंभिक संस्करणों में वास्तविक-समय फोटो विनिमय की क्षमताओं के साथ फ़्लिकर लाइव (FlickrLive) नामक एक चैट रूम पर जोर दिया गया, जिसे बाद में हटा दिया गया।

अकाउंट (खाता)

वर्तमान समय में फ़्लिकर में तीन प्रकार के खाते होते हैं, मुफ़्त, विज्ञापन मुक्त एवं डबलर (Doublr)। मुफ़्त खाते में १ टेराबाइट की जगह उपलब्ध होती है, जैसा कि नाम से पता चलता है विज्ञापन मुक्त खाते में विज्ञापन नहीं दिखाये जाते एवं डबलर खाते में २ टेराबाइट की जगह होती है।
मलालई जोया

परिचय

मलालई जोया अफ़्ग़ानिस्तानी संसद की सबसे जवान और मशहूर सदस्य थी, जोया अफ़्ग़ानिस्तानी संसद को 2005 में पश्चिम फ़राह प्रान्त से चुनी हुई। अफ़्ग़ानिस्तान की प्रांतीय विधानसभा ने मलालई जोया की सदस्यता को रद्द कर दी। मिलालई जोया ने एक साक्षात्कार में संसद को अस्तबल से बदतर क़रार दिया था। इनका कहना था कि संसद से बेहतर तो अस्तबल होता है जिसकी गाय कम-से-कम दूध देती हैं। और इस में रखे जाने वाले गधे बारबुर्दारी के काम तो आते हैं। साथी अरकान ने अपनी उस 'मुँह फट' सदस्य को सबक़ सिखाने के लिए उसकी सदस्यता को रद्द कर दी है। संसद के निचले सदन ने जोया को 2010 में विधानसभा की अवधि के अंत तक निलंबित रखने के लिए वोट दिया है। जोया अफ़्ग़ानिस्तानी संसद की ऐसी महिला सदस्य जिन्होंने अब्दुल रसूल सय्याफ़ और मुजाहिदीन के अन्य मुख्य नेताओं पर सख़्त आलोचना की है, यानी कि इस काम के वजह से जोया दुनिया-भर जानी-पहचानी शख़्स बन गई।
वीर बाला रस्तोगी

डॉ (श्रीमती) वीर बाला रास्तोजी भारत में जीव विज्ञान के क्षेत्र में एक लेखक हैं। 
उन्होंने गुणवत्ता के क्रम में पहली बार खड़े होने की भेद के साथ जूलॉजी में अपनी मास्टर की डिग्री प्राप्त की, और उन्हें स्वर्ण पदक से सम्मानित किया गया। उन्होंने मेरठ विश्वविद्यालय, के प्रसिद्ध जूलॉजिस्ट, दिवंगत डॉ एम.एल. भाटिया, जूलॉजी के प्रोफेसर, दिल्ली विश्वविद्यालय के साथ पीएचडी की।
रस्तोगी जूलॉजी अकादमी के सदस्य रहे थे और वह पाठ्यपुस्तक विकास समिति, एनसीईआरटी, नई दिल्ली के सदस्य थी। वह मेरठ कॉलेज, मेरठ (उत्तर प्रदेश) में 1 961 से 1 9 67 तक जूलॉजी के अकादमिक स्टाफ के सदस्य थी। वह पांच दशकों से ज्यादा किताबें लिख रही हैं। उन्होंने आईएससी, सीबीएसई उम्मीदवारों के साथ ही कई राज्य बोर्डों के लिए पुस्तकें लिखी हैं। 
साइटोलॉजी, जेनेटिक्स, पारिस्थितिकी और विकासवादी जीवविज्ञान पर उनकी पुस्तकें पूरे भारत में विश्वविद्यालय के स्तर पर बहुत लोकप्रिय हैं।  उन्हें वर्ष 2012 में दी डिस्टिंगिसाइड लेखक ऑफ द इयर पुरस्कार से सम्मानित किया गया था, जो दिल्ली के शैक्षणिक प्रकाशकों के संघ द्वारा अपने शानदार काम के लिए दिया गया था। आणविक जीव विज्ञान की बुनियादी में रास्तोजी ने एक महत्वपूर्ण काम किया है। हाल ही में, 11 वीं कक्षा के लिए उनकी पाठ्यपुस्तक भूटान की राष्ट्रीय पाठ्यपुस्तक के लिए चुना गया।
शिप्रा खन्ना

व्यावसायिक जीवन

उनकी स्कूली शिक्षा सेंट लोरेत्तो कान्वेंट स्कूल व सेंट बेडस में हुई हैं। जिसके बाद वह मास्टरशेफ २ में प्रतिभागी बन कर आई। उनकी विशेषता ग्लोबल व्यंजन, भारतीय व्यंजन, बेकिंग, डेजर्ट, और संलयन भोजन हैं। उन्होंने अपने रेस्तौतोरान्ट्स भी खोले हैं।

करियर

मास्टरशेफ जीतने के बाद शिप्रा ने बतौर सेलेब्रिटी शेफ एक टेलीविज़न शो में काम किया। उनका अपना खुद का एक यौतुबे चैनल भी हैं "शिप्रा की किचन" नाम से। उन्होंने हाल ही में अपनी किताब लिखी है जिसका नाम "स्पाइस रूल्स" और "सिंफुल्ली योर्स" जों कि देस्सेर्ट्स पर हैं। उन्हें ली कॉर्डन ब्लू पेरिस द्वारा भी सम्मानित किया गया है। शेफ खन्ना ने अपनी पुस्तक "द स्पाइस ट्रेल" के लिए दुनिया भर में यात्रा की हैं। शिप्रा खन्ना ने पूरे संसार में बहुत से टीवी शोज किये हैं और उन्हें "ग्लैमरस भारतीय शेफ" नाम से भी जाना जाता हैं।
संदीप ज्योती

संदीप ज्योती (जन्म १४ दिसम्बर १९७३) का जन्म शिमला, भारत में हुआ था। वे एक क्रिकेटर हैं, जो कनाडा को पलायन कर गए, जब वह चौदह वर्ष के थे। कनाडा पहुँचने पर्, संदीप ने मिसिस्साउगा रेम्ब्लर्स क्रिकेट क्लब की सदस्यता ली।
चूड़ी काटना

right|thumb|300px|आन्तरिक चूड़ी काटने की एक विधि का योजनामूलक चित्र
किसी पेंच में चूड़ी बनाना चूड़ी काटना या थ्रेडिंग (Threading) कहलाता है। चूडियाँ काटने की अनेक विधियाँ हैं, जैसे माल हाटाकर (subtractive methods), विकृति पैदा करके (deformative या transformative methods), माल भरकर (additive methods) तथा इनमें से दो या अधिक विधियों के संयोजन द्वारा।
राइबोज़ न्यूक्लिक अम्ल

आर एन ए एक अकेली बहु न्यूक्लियोटाइड शृंखला वाला लम्बा तंतुनुमा अणु, जिसमें फॉस्फेट और राइबोज़ शर्करा की इकाइयां एकांतर में स्थापित होतीं हैं। इसका पूर्ण नाम है राइबोज़ न्यूक्लिक अम्ल। डी एन ए की तरह आर एन ए में भी राइबोज़ से जुड़े चार क्षारक होते हैं। अंतर केवल इतना है, कि इसमें थाइमीन के स्थान पर यूरासिल होता है। किसी भी जीवित प्राणी के शरीर में राइबोन्यूलिक अम्ल भी उतनी ही महत्वपूर्ण भूमिका निभाता है जितनी डी एन ए। आरएनए शरीर में डीएनए के जीन्स को नकल कर के व्यापक तौर पर प्रवाहित करने का काम करता है। इसके साथ ही यह कोशिकाओं में अन्य आनुवांशिक सामग्री पहुंचाने में भी सहायक होता है। 
आरएनए की खोज FRADRICK MICHER NE  की थी। आरएनए के महत्त्वपूर्ण कार्यो में जीन को सुचारू बनाना और उनकी प्रतियां तैयार करना होता है। यह विभिन्न प्रकार के प्रोटीनों को जोड़ने का भी कार्य करता है। इसकी कई किस्में होती हैं जिनमें रिबोसोमल आरएनए, ट्रांसफर आरएनए और मैसेंजर आरएनए प्रमुख हैं। आरएनए की श्रृंखला फॉस्फेट्स और राइबोस के समूहों से मिलकर बनती है, जिससे इसके चार मूल तत्व, एडेनाइन, साइटोसाइन, गुआनाइन और यूरासिल जुड़े होते हैं। डीएनए से विपरीत, आरएनए एकल श्रृंखला होती है जिसकी मदद से यह खुद को कोशिका के संकरे आकार में समाहित कर लेता है। आरएनए का स्वरूप एक सहस्राब्दी यानी एक हजार वर्षो में बहुत कम बदलता है। अतएव इसका प्रयोग विभिन्न प्राणियों के संयुक्त पूर्वजों की खोज करने में किया जाता है। डीएनए ही आरएनए के संधिपात्र की भूमिका अदा करता है। मूलत: डीएनए में ही आरएनए का रूप निहित होता है। इसलिए आवश्यकतानुसार डीएनए, जिसके पास आरएनए बनाने का अधिकार होता है, आवश्यक सूचना लेकर काम में लग जाता है।
सिंह इज़ ब्लिंग

विकास

2014 की शुरुआत में ये घोषणा की गयी कि अभिनेता अक्षय कुमार व निर्देशक प्रभुदेवा ब्लॉकबस्टर राउडी राठौर के बाद दूसरी फ़िल्म में एक साथ काम करते दिखेंगे। इसके कुछ समय बाद ये प्रमाणित किया गया की फ़िल्म का शीर्षक "सिंह इस ब्लिंग" होगा जिसे ग्रेज़िंग गोट पिक्चर्स जे द्वारा निर्मित किया जायेगा।

पात्र चयन (कास्टिंग)

अक्षय कुमार को साइन करने के बाद फीमेल लीड के लिए कृति सेनन को साइन किया गया। रोल का प्रशिक्षण (ट्रेनिंग) लेने के बाद कृति ने इस रोल को छोड़ दिया और इनकी जगह एमी जैक्सन को लिया गया। मार्च 2015 में ये बताया गया की लारा दत्त इस फ़िल्म के साथ फिल्मों में वापसी करेंगी।
मई 2015 में बिपासा बसु ने कास्ट में मिसिज़ सिंह का रोल किया।

संगीत

फ़िल्म का संगीत स्नेहा खानवलकर, साजिद-वाजिद , मीत ब्रोस अंजन और मंज मुसिक ने दिया है।
शिल्पा शिंदे

व्यक्तिगत जीवन

शिल्पा शिंदे, टीवी एक्टर रोमित राज एक टीवी शो की शूटिंग के दौरान करीब आए और फिर यह रिश्ता शादी तक जा पहुंचा। 2009 में न सिर्फ दोनों की शादी की तारीख और जगह तय हो चुके थे बल्कि कार्ड भी छप चुके थे। परिवार के सदस्य, रिश्तेदार और दोस्तों की मौजूदगी में जोड़े ने 29 नवंबर 2009 को गोवा में शादी करने का फैसला किया था। लेकिन उसी साल करवाचौथ के ठीक दो दिन पहले शिल्पा ने शादी तोड़ने का फैसला कर लिया।
शिल्पा ने अपने ट्विटर पोस्ट में एक एमएमएस विडियो का लिंक शेयर किया है और उनका कहना है कि उनका एमएमएस बताकर उन्हें बदनाम करने की कोशिश की गई है। इसके बाद उन्होंने एक लिंक शेयर करते हुए कहा है, 'यह है वह ऑरिजनल लड़की का विडियो जो शिल्पा शिंदे का एमएमएस लीक हुआ है ऐसा बोला जा रहा है।'  हिना खान और उनके बॉयफ्रेंड रॉकी ने भी उनपर पॉर्न का आरोप लगाया।
नियंत्रण (प्रबन्धन)

परिचय

नियंत्रण को प्रबंध के कार्य के उस रूप में परिभाषित किया है जिसमें वह संगठन के लक्ष्यों को प्राप्त करने के लिए संगठन कार्य के निष्पादन को निर्देशित करता है। नियंत्रण कार्य में निष्पादन के स्तर निर्धारित किए जाते हैं, वर्तमान निष्पादन को मापा जाता है। इसका पूर्वनिर्धारित स्तरों से मिलान किया जाता है और विचलन की स्थिति में सुधारात्मक कदम उठाए जाते हैं। इसके लिए प्रबंधकों को यह निर्धारित करना होगा कि सफलता के लिए क्या कार्य एवं उत्पादन महत्त्वपूर्ण हैं, उसका कैसे और कहाँ मापन किया जा सकता है तथा सुधारात्मक कदम उठाने के लिए कौन अधिकृत है। सुहासिनी ने जब पाया कि उसके डिजाइनकर्ताओं की टीम ने पलंग की वह चादर बनाई जो उनकी विक्रय के लिए निश्चित मूल्य से अधिक महँगी थी तब उसने लागत पर नियंत्रण के लिए चादर हेतु कपड़ा ही बदल दिया।
प्रबंधक के विभिन्न कार्यों पर साधारणतया उपरोक्त क्रम में ही चर्चा की जाती है जिसके अनुसार एक प्रबंधक पहले योजना तैयार करता है; फिर संगठन बनाता है; तत्पश्चात् निर्देशन करता है; और अंत में नियंत्रण करता है। वास्तव में प्रबंधक शायद ही इन कार्यों को एक-एक करके करता है। प्रबंधक के कार्य एक दूसरे से जुड़े हैं तथा यह निश्चित करना कठिन हो जाता है कौन-सा कार्य कहाँ समाप्त हुआ तथा कौन-सा कार्य कहाँ से प्रारंभ हुआ।
राउजान उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

राउजान उपजिला बांग्लादेश के दक्षिण-पूर्वी भाग में, चट्टग्राम विभाग के चट्टग्राम जिले में स्थित है। यहाँ से स्थित निकटतम् बड़ा नगर चट्टग्राम यानी चटगाँव है।
हिन्दी का प्रथम राष्ट्रगीत

संपादन

विद्याभास्कर
त्वचाखरता

सामान्य कारण

यह समस्या खास तौर पर जाड़े के मौसम मे होती है जब बाहर की ठंढी हवा और अंदर की गर्म हवा एक निम्न आद्रता वाला वातावरण पैदा करती है। इसके कारण त्वचा अपनी नमी खो देती है और इसमे दरार और पपड़ी पड़ने लगती है। बारबार नहाना और हाथ धोना, खास तौर पर रूखे साबुन से, भी जेरोडर्मा का एक कारण बन सकता है। विटामिन ए, विटामिन डी की कमी, सूरज की किरणों से, प्रदूषण और कुछ प्रकार की दवाएँ भी इसके कारणों मे शामिल हैं। सूखी त्वचा का एक कारण आनुवांशिक गड़बड़ी भी होता है। बढ़ती उम्र के साथ यह समस्या भी बढ़ जाती हैं क्योंकि त्वचा का प्राकृतिक तैलीय अंश कम हो जाता है। शारीरिक रोग, जैसे दमा और थाइरॉयड आदि भी सुखी त्वचा की समस्या को बढ़ाते हैं।
नालंदा जिला

प्रमुख आकर्षण

नालंदा प्राचीन् काल का सबसे बड़ा अध्ययन केंद्र था तथा इसकी स्थापना पांँचवी शताब्दी ई० में हुई थी। दुनिया के सबसे प्राचीन विश्वविद्यालय के अवशेष बोधगया से 62 किलोमीटर दूर एवं पटना से 90 किलोमीटर दक्षिण में स्थित हैं। माना जाता है कि बुद्ध कई बार यहां आए थे। यही वजह है कि पांचवी से बारहवीं शताब्दी में इसे बौद्ध शिक्षा के केंद्र के रूप में भी जाना जाता था। सातवी शताब्दी ई० में ह्वेनसांग भी यहां अध्ययन के लिए आया था तथा उसने यहां की अध्ययन प्रणाली, अभ्यास और मठवासी जीवन की पवित्रता का उत्कृष्टता से वर्णन किया। उसने प्राचीनकाल के इस विश्वविद्यालय के अनूठेपन का वर्णन किया था। दुनिया के इस पहले आवासीय अंतरराष्ट्रीय विश्वविद्यालय में दुनिया भर से आए 10,000 छात्र रहकर शिक्षा लेते थे, तथा 2,000 शिक्षक उन्हें दीक्षित करते थे। यहां आने वाले छात्रों में बौद्ध यात्रियों की संख्या ज्यादा थी। गुप्त राजवंश ने प्राचीन कुषाण वास्तुशैली से निर्मित इन मठों का संरक्षण किया। यह किसी आंँगन के चारों ओर लगे कक्षों की पंक्तियों के समान दिखाई देते हैं। सम्राठ अशोक तथा हर्षवर्धन ने यहां सबसे ज्यादा मठों, विहार तथा मंदिरों का निर्माण करवाया था। हाल ही में विस्तृत खुदाई यहां संरचनाओं का पता लगाया गया है। यहां पर सन् 1951 में एक अंतरराष्ट्रीय बौद्ध शिक्षा केंद्र की स्थापना की गई थी। इसके नजदीक बिहारशरीफ है, जहां मलिक इब्राहिम बाया की दरगाह पर हर वर्ष उर्स का आयोजन किया जाता है। छठ पूजा के लिए प्रसिद्ध सूर्य मंदिर भी यहां से दो किलोमीटर दूर बडागांव में स्थित है। यहां आने वाले नालंदा के महान खंडहरों के अलावा 'नव नालंदा महाविहार संग्रहालय भी देख सकते हैं।

प्राचीन विश्‍वविद्यालय के अवशेषों का परिसर

14 हेक्‍टेयर क्षेत्र में इस विश्‍वविद्यालय के अवशेष मिले हैं। खुदाई में मिले सभी इमारतों का निर्माण लाल पत्‍थर से किया गया था। यह परिसर दक्षिण से उत्तर की ओर बना हुआ है। मठ या विहार इस परिसर के पूर्व दिशा में स्थित थे। जबकि मंदिर या चैत्‍य पश्‍िचम दिशा में। इस परिसर की सबसे मुख्‍य इमारत विहार-1 थी। वर्तमान समय में भी यहां दो मंजिला इमारत मौजूद है। यह इमारत परिसर के मुख्‍य आंगन के समीप बना हुई है। संभवत: यहां ही शिक्षक अपने छात्रों को संबोधित किया करते थे। इस विहार में एक छोटा सा प्रार्थनालय भी अभी सुरक्षित अवस्‍था में बचा हुआ है। इस प्रार्थनालय में भगवान बुद्ध की प्रतिमा स्‍थापित है। यह प्रतिमा भग्‍न अवस्‍था में है।
यहां स्थित मंदिर नं 3 इस परिसर का सबसे बड़ा मंदिर है। इस मंदिर से समूचे क्षेत्र का विहंगम दृश्‍य देखा जा सकता है। यह मंदिर कई छोटे-बड़े स्‍तूपों से घिरा हुआ है। इन सभी स्‍तूपो में भगवान बुद्ध की मूर्त्तियाँ बनी हुई है। ये मूर्त्तियाँ विभिन्‍न मुद्राओं में बनी हुई है।

नव नालन्‍दा महाविहार

यह एक शिक्षा संस्‍थान है। इसमें पाली साहित्‍य तथा बौद्ध धर्म की पढ़ाई तथा अनुसंधान होता है। यह एक नया संस्‍थान है। इसमें दूसरे देशों के छात्र भी पढ़ाई के लिए यहां आ‍ते हैं।

ह्वेनसांग मेमोरियल हॉल

यह एक नवर्निर्मित भवन है। यह भवन चीन के महान तीर्थयात्री ह्वेनसांग की याद में बनाया गया है। इसमें ह्वेनसांग से संबंधित वस्‍तुओं तथा उनकी मूर्ति देखा जा सकता है।

सिलाव

यह गांँव नालन्‍दा और राजगीर के मध्‍य स्थित है। यहां बनने वाली प्रसिद्ध मिठाई खाजा का स्‍वाद लिया जा सकता है।

सूरजपुर बड़गांव

यहां भगवान सूर्य का प्रसिद्ध मंदिर तथा एक झील है। यहां वर्ष में दो बार मेले का आयोजन होता है। एक चैत (मार्च-अप्रैल) तथा दूसरा कार्तिक (अक्‍टूबर- नवंबर) महीने में। इन दोनों महीनों में यहां प्रसिद्ध छठ त्‍योहार मनाया जाता है। दूर-दूर से लोग छठ उत्‍सव मनाने यहांँ आते हैं।
वाडिया हिमालय भूविज्ञान संस्‍थान, देहरादून

वाडिया हिमालय भूविज्ञान संस्थान देहरादून में स्थित भारत के विज्ञान और प्रौद्योगिकी विभाग, विज्ञान और प्रौद्योगिकी मंत्रालय, भारत सरकार, का एक स्वायत्तशासी शोध संस्थान है। यह भारत सरकार द्वारा 1968 में स्थापित किया गया था। इसे पहले 'हिमालय भूविज्ञान संस्थान' नाम से जाना जाता है।
पिछले वर्षों के दौरान यह संस्थान हिमालय भूविज्ञान के एक उत्कृष्ट केन्द्र के रूप में विकसित हो गया है तथा इसे एक अन्तरराष्ट्रीय ख्यातिप्राप्त राष्ट्रीय प्रयोगशाला के रूप में मान्यता दी जा चुकी है जहां देश में उन्नत स्तर का शोध निष्पादित करने के लिए आधुनिकतम उपकरणों तथा अन्य आधारिक सुविधाओं से सुसज्जित प्रयोगशालाएं हैं।
जनरल माधवसिंह रोड पर घंटाघर से 5 कि॰मी॰ दूर पहाड़ी के ऊपर स्थित वाडिया संस्थान उत्तराखंड हिमनदों का एक अनोखा संग्रहालय है। इनका अपना शोध संस्थान और प्रकाशन संस्थान भी है जो मानचित्र, शोधपत्र तथा पुस्तकें आदि प्रकाशित करता है।

इतिहास

इस संस्थान की स्थापना दिल्ली विश्वविद्यालय के वनस्पति विज्ञान विभाग में एक छोटे से केन्द्र के रूप में हुई। अप्रैल, 1976 में इसे देहरादून में स्थानांतरित कर दिया गया।
इस संस्थान का नाम प्रोफेसर डी एन वाडिया (एफ आर एस तथा राष्टीय प्रोफेसर) के हिमालय भूविज्ञान में किए गए योगदानों के प्रति आदर व्यक्त करते हुए उनकी स्मृति में, 'वाडिया हिमालय भूविज्ञान संस्थान' रखा गया।
२३२३ ईसा पूर्व

२३२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कुंजिन वाइरस

कुंजिन वाइरस एक विषाणु है। इसकी खोज १९६० में हुई।
क्लोरीन

स्वास्थ्य पर प्रभाव

विश्व में लगभग २५ हजार लोग प्रतिदिन पानी से होने वाले रोगों से मर जाते हैं। इसे रोकने के लिए पानी को क्लोरीन से साफ करना बहुत आवश्यक है। १९९१ में पेरू में सरकार ने पानी की सप्लाई में क्लोरीन के प्रयोग पर रोक लगा दी थी। क्लोरीन से पूरे दक्षिण अफ्रीका में हैजा फैल गया था, जिसमें हजारों लोग मारे गए थे। किन्तु इसके अच्छे प्रयोग भी होते हैं। क्लोरीन औषधि निर्माण में प्रयोग होने वाला एक महत्वपूर्ण औषधीय घटक भी है। मलेरिया, खांसी, टाइफाइड और ल्यूकेमिया आदि के उपचार के लिए प्रयोग होने वाली दवाओं में क्लोरीन मिलाई जाती है। पानी के शुद्धिकरण के लिए इसका प्रयोग सबसे ज्यादा किया जाता है। कई देशों ने पानी के शुद्धिकरण के लिए इसके प्रयोग के लिए कानूनी नियम भी बना रखे हैं। क्लोरीन जल के कोलीफार्म जीवाणु को नष्ट तो करता है किन्तु उसका अधिक प्रयोग स्वास्थ्य के लिए हानिकारक होता है। जल से होने वाले रोगों का प्रमुख कारण उसमें पाए जाने वाले कोलीफार्म जीवाणु होते है। इसको नष्ट करने के लिए पानी में क्लोरीन मिलाया जाता है। पानी में क्लोरीन की स्थिति की जांच अंतिम छोर पर पहुंचने वाले पानी के माध्यम से की जाती है। टेल पर ओ टी टैस्ट पॉजिटिव मिलने पर ही माना जाता है कि सही मात्रा में क्लोरीन मिली है। टेल तक क्लोरीनयुक्त पानी पहुंचाने के लिए जल संस्थान अनेक स्थानों पर क्लोरीन मिलाने वाले डोजर लगा कर रखते हैं। सबसे पहले निर्धारित मात्रा में क्लोरीन जल संस्थान में मिल जाती है। उसके बाद हर मोहल्ले में जलापूर्ति करने वाले जल-पंपों से भी क्लोरीन मिला कर आगे भेजा जाता है। काशी हिंदू विश्वविद्यालय के विशेषज्ञों के अनुसार पानी में कैल्शियम हाइपो क्लोराइड मिलाई जाती है जो हानिकारक सिद्ध होती है। यह शरीर के ऑक्सीजन के फ्री रेडिकल को समाप्त कर देती है। पानी में कैल्शियम हाइपो क्लोराइड के कारण पानी रखने वाले बर्तनों में कैल्शियम की सफेद परत जमा हो जाती है। इससे जलापूर्ति के पाइपों और भंडारण बर्तनों, टंकियों में भी कैल्शियम के कण जमा हो जाते हैं। इंडियन मैडिकल एसोसिएशन के अनुसार कैल्शियम हाइपो क्लोराइड एक लवण होता है और उसका दुष्प्रभाव भी होता है। इसकी निश्चित से अधिक मात्रा आंतों की अंदरूनी परत, गैस्ट्रिक म्युकोसा में जलन है। इससे अंदरूनी अम्लों के स्राव में वृद्धि होती है। इसके कारण अम्ल के बढ़ने से गैस बनने, अल्सर, बालों के झड़ने, त्वचा की चमक में कमी आने जैसे दुष्प्रभाव दिखाई देते हैं।
क्यूराइल जलधारा

क्यूराइल जलधारा, (आयोशियो धारा) प्रशान्त महासागर की एक प्रमुख सागरीय धारा हैं। यह एक ठण्डी जलधारा है जो उत्तर में कमचटका प्रायद्वीप के तट के समीप बेरिंग जलसंधि से दक्षिण की ओर बहती है।
जॉर्जटाउन, गयाना

जॉर्जटाउन गयाना की राजधानी है जो ४ क्षेत्रों में स्थित है और इसे देमेरारा-महैका क्षेत्र के नाम से भी जाना जाता है। यह देश का सबसे बड़ा नगरीय इलाका है। यह अटलांटिक महासागर तट पर डेमेरारा नदी के पास स्थित है जिसका उपनाम 'गार्डन सिटी ऑफ़ द कैरेबियन' भी है। जॉर्जटाउन 6°48′N 58°10′W पर स्थित है।